
Ehitusloa andmine (Joala tn 18).
	

	


1. ASJAOLUD JA MENETLUSE KÄIK
	16.01.2019 ehitisregistri elektroonilisse keskkonda läbivaatamiseks laekus Joala tn 18,  Narva kunstiresidentuuri hoone ümberehitamiseks ehitusloa taotlus koos ehitusprojektiga (töö nr 26112018/PP, peaprojekteerija Zoroaster OÜ). 

21.01.2019 ehitusloa eelnõu nr 1911271/00900 genereeritud, menetluse nr 160220 ning  suunatud pädevatele asutusele kooskõlastamiseks ning arvamuse avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda oli tagastatud puuduste kõrvaldamiseks.

22.07.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud. 

22.07.2019 kõik kaasatud isikud kooskõlastasid ehitusloa eelnõu.

Päästeameti Ida päästekeskus kooskõlastas tingimisi märkusega: „Päästemeeskonna infopunkt peaks asuma vahetult päästemeeskonna sisenemistee juures. Päästemeeskonna infopunkt tuleb paigutada ruumi nr 100. Tuletõkkekonstruktsioonis kasutatakse tuletõkkeust, mis lisaks tulepüsivusele vastab minimaalselt nõudele Sa, kui selline uks on hingedel käiguuks“.
Arhitektuuri- ja planeerimise osakond kooskõlastas tingimisi märkusega: „Tuletõkkesektsioonidesse paigaldatavate tuletõkkeuste lahendus esitada eraldi sisekujundusprojektis“.
Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „ehitusluba“, millel on ehitusseadustiku § 61 lg 2 kohaselt  õiguslik tähendus.


	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks ning ehitusprojekti ekspertiisi tegemine.
3. OTSUS
3.1.Anda ehitusluba Joala tn 18,  Narva kunstiresidentuuri hoone ümberehitamiseks vastavalt ehitusprojektile (töö nr 26112018/PP, peaprojekteerija Zoroaster OÜ).    
3.2. Kohustada ehitustööde tellijat täita kõrvaltingimused, mis on esitatud käesoleva korralduse punktis 1 Päästeameti Ida Päästekeskuse poolt, Arhitektuuri- ja planeerimise osakonna poolt ning ehitusloal loetletud märkused.

4. RAKENDUSSÄTTED
4.1. Korraldus jõustub teatavaks tegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või

       esitada kaebuse Tartu Halduskohtu Jõhvi kohtumajale halduskohtumenetluse seadustikus

       sätestatud korras 30 päeva jooksul arvates korralduse teatavakstegemisest.  

